# **DECIZIA ETAPEI DE ÎNCADRARE**

## Nr. 00 din 00.00.2019

Proiect

Ca urmare a solicitării de emitere a acordului de mediu adresate de **Rominserv Valves IAIFO SRL**, cu sediul în județul Sălaj, municipiul Zalău, bulevardul Mihai Viteazul, nr. 58, înregistrată la APM Salaj cu nr. 276/16.01.2019, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţelor Comisiei de Analiză Tehnică din data de 18.02.2019 și din data de 04.03.2019, că proiectul: ***Construire Retail Park Zalău, amenajare platforme exterioare cu parcări, alei carosabile, căi de acces, semnalistică rutieră, amplasare casete publicitare luminoase și totem publicitar, amenajare spații verzi, amplasare post trafo, împrejmuire teren, realizare branșamente utilități, organizare de șantier și operațiuni cadastrale, notariale de alipire și/sau dezmembrare***, propus a fi amplasat în: județul Sălaj, municipiul Zalău, bulevardul Mihai Viteazul, nr. 58,

***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.***

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit. b);

**b) Caracteristicile proiectului:**

***b1) dimensiunea şi concepţia întregului proiect:***

Proiectul constă în realizarea unui centru comercial si a amenajărilor exterioare conexe (aprovizionare, parcare, spațiu pietonal, etc.). Centrul comercial va avea regimul de înălțime: Parter+Mezanin parțial, cu o formă poligonală în plan.

Terenul pe care se propune construirea acestui Retail Park este situat în intravilanul municipiului Zalău, Judeţul Sălaj, bulevardul Mihai Viteazul, nr. 58. Topografia locului constă într-o zonă relativ plană. Suprafață teren investiție: 52.327 mp, conform extrase CF. Accesul auto și cel pietonal, precum și livrarea, se realizează din bulevardul Mihai Viteazul, pe latura sud-vestică a imobilului.

Centru comercial propus va avea amprenta în plan de formă poligonală. Clădirea va adăposti un hypermarket, galerie comercială și spații comerciale cu accese independente, precum si spații anexe. De asemenea, pentru o bună funcționare a ansamblului, se are în vedere realizarea de parcări, amenajarea incintei cu spaţii verzi plantate, alei carosabile şi pietonale, împrejmuirea terenului, amplasare semnale publicitare, amplasare post trafo, branșare la utilități (apă, canalizare, gaze naturale, energie electrică), organizare de şantier și amenajarea acceselor în baza unor operațiuni cadastrale (concesionare/cumpărare etc.) și conform reglementărilor PUZ.

Construcția se va realiza cu structură prefabricată de beton armat. Acoperirea se va face în sistem tip terasă necirculabilă pentru toate zonele mai sus menționate iar sistemul de închidere a terasei va fi pe grinzi de beton armat respectiv metal cu tablă cutată de 15 cm, urmat de un strat de difuzie al vaporilor, o bariera contra vaporilor, peste care se așează două straturi de 8 cm vată minerală bazaltică, o hidroizolație în două straturi din PVC.

Închiderile se vor face cu pereți cortină cu tâmplărie din aluminiu și panouri termoizolante tip PIR și cu placaj compozit tip „bond” sau similar.

În ceea ce privește spațiile comerciale tip „retail park”, accesele în spațiile comerciale se vor realiza direct din exterior, distinct pentru fiecare. În ceea ce privește hypermarketul și spațiile comerciale aferente acestuia, accesele se fac din galeria comercială; la rândul ei, galeria are un acces din exterior, conectat la circulația pietonală. Clădirea nu va avea subsol, prin urmare nu s-a realizat adăpost de protecție civilă.

Amplasarea clădirii față de aliniament:retragerile minime propuse vor fi de 5 m față de limitele nord-estice și sud-vestice, și de 3 m față de limitele sud-estice și nord-vestice.

Complexul comercial va fi amplasat la următoarele distanțe față de limita de proprietate:

- minim 5,35 m - S-V – domeniu public bulevardul Mihai Viteazul;

- minim 7,85 m - S-E – domeniu privat SC Rominserv Valves IAIFO SRL;

- minim 8,53 m - N-E – domeniu privat si Valea Zalaului;

- minim 8,91 m - N-V – domeniu privat – Multicom SRL si Rompetrol Downstream SRL.

În privinta amenajării de spații verzi se va asigura o adâncime a solului propice dezvoltării vegetației.Terenul liber va fi amenajat din punct de vedere funcțional cu platforme si parcări, dar si cu spații verzi conform legislației în vigoare.

Suprafața teren: 52 327 mp.

P.O.T. = 43% (max 65%)

C.U.T. = 0,43 (max 1,5)

Regim de înălțime: Parter + Mezanin parțial

Inalțime maximă: max. 15,00 m, cu excepția semnalelor publicitare care pot avea inalțimi maxime de 30,00 m).

Suprafață construită la sol: Sc= 22 505m2

Suprafață construită mezanin: Sc= 150m2

Suprafață desfășurată: Sd= 22 661m2

Regim de înălțime: Parter + Mezanin parțial

Înălțime generală la atic:8m

Înălțime maximă admisă: 15 m

Înălțime totem publicitar: 30 m

Bilanț suprafețe:

S parcare exterioară propusă (nu include circulație carosabilă): 8 598 mp

Număr total locuri de parcare propuse: 649 din care 4% pt. persoane cu dizabilități

S spații verzi: 1 047 mp (> 2-5%)

S circulație carosabilă: 13 599 mp

S circulatie pietonală: 3 200 mp

S zona aprovizionare: 3 091 mp

S spații tehnice exterioare: 281 mp

**b2)** ***cumularea cu alte proiecte existente şi/sau aprobate:*** pe amplasamentul respectiv APM Sălaj a eliberat Acordul de mediu nr. 4 din 10.12.2018, pentru proiectul: *Desființare construcții industriale* și Avizul de mediu nr. 22 din 10.08.2018;

**b3)*utilizarea resurselor naturale, în special a solului, a terenurilor, a apei şi a biodiversităţii***:

***Alimentarea cu apă:***

* pentru asigurarea necesarului de apă a obiectivului (Qzimax=138,38 mc/zi și Qzimed=106,44 mc/zi – în scop potabil și menajer, respectiv 6,25 l/s debitul suplimentar pentru refacerea rezervei de incendiu) se va realiza din rețeaua potabilă orășenească, printr-un branșament;
* rezervor metalic suprateran pentru apă utilizată în scop potabil și menajer cu Vutil=100 mc;
* 2 rezervoare metalice supraterane pentru rezerva de incendiu, cu Vutil=180 mc pentru instalația de hidranți exteriori și cu Vutil=360 mc pentru instalația de sprinklere;
* rețea de hidranți exteriori;

***Apele uzate menajere:***

* (Qzimax=132,89 mc/zi) se vor evacua în rețeaua de canalizare orășenească, printr-un racord. Pentru preepurarea apelor uzate provenite din zona de alimentație publică sunt prevăzute două separatoare de grăsimi cu Qi=4l/sșiQi=10l/s; Ltotal=795,11 m;

***Apele pluviale:***

- potențial impurificate (Qpl=286,4 l/s) colectate de pe suprafețele carosabile, epurate prin două decantoare separatoare de hidrocarburi, se vor descărca în rețeaua de canalizare pluvială orășenească, Ltotal=1587,46 m;

- convențional curate (Qpl=255,4 l/s) colectate de pe suprafețele învelitorilor, se vor descărca în v. Zalău, prin gura de evacuare existentă; Ltotal=705 m;

**b4)** ***cantitatea şi tipurile de deşeuri generate/gestionate:*** Deșeurile rezultate se vor ridica pe baza contractelor încheiate cu firme autorizate pentru această activitate. Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**b5)** ***poluarea şi alte efecte negative:*** se vor respecta limitele prevăzute de normele în vigoare;

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.Se vor respecta în totalitate lucrările necesare organizării de șantier.

***Organizarea de șantier*** necesară realizării obiectivului va fi amplasată în incinta obiectivului. Spaţiul pentru organizarea de şantier va fi delimitat şi va cuprinde în obiectivele principale:

* platforma betonată pentru depozitare materiale de construcţie;
* containere – baraci pentru birouri, vestiare, depozitare scule și echipamente
* grup sanitar mobil, ecologic;
* platformă containere depozitare deşeuri;
* întreaga incintă va fi împrejmuită cu gard din plase de oţel cât și cu panou înalt de 2,5 m.
* gospodărirea deșeurilor;

Depozitarea vopselurilor, diluanților etc. cu caracter chimic – periculos pentru mediu, se face în spațiu închis, ventilat natural, cu acces limitat.

Utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere.

Întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/ baze de producţie autorizate;

Rampa de spălare autoutilaje va fi amplasată la ieșirile din șantier. Lucrările de execuție se vor desfășura exclusiv în limitele parcelei deținute de beneficiar.

Pe timpul lucrărilor se vor amenaja construcții temporare – branșamente și echipamente provizorii necesare executării lucrărilor și se asigură accesul la utilități. Amplasamentul organizării de șantier este liber de rețele subterane.

Depozitarea materialelor de construcție se face pe platforme balastate, iar mijloacele de transport vor fi curățate înainte de ieșirea din șantier.

Deșeurile rezultate în urma activităților de construire se vor depozita în zona de depozitare a organizării de șantier și vor fi ridicate periodic de către o unitate specializată conform contractului de salubritate.

După încheierea șantierului, terenul folosit pentru depozitare, parcare și zona containerelor se va amenaja ca spațiu verde, restul terenului fiind folosit pentru circulații și zona de aprovizionare.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 1339 din 20.11.2018 emis de Primarul Municipiului Zalău. Destinația zonei stabilită prin PUG: activități economice cu caracter comercial și de servicii. Funcțiuni complementare admise în zonă sunt: circulație pietonală și carosabilă, mobilier urban, spații verzi de protecție, sedii de firmă, comerț, alimentație publică și echipare edilitară.

Conform PUZ pentru construire Retail Park Zalău – Zona unităților comerciale și de servicii – Subzona unităților comerciale și de servicii. Categoria de folosință conform CF – curți, construcții. Imobilul se află în zona ”A” de impozitare fiscală a Municipiului Zalău.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: obiectivul nu va afecta alte obiective de interes public, zonă de locuit, zonă de agrement și culturală, pentru că se vor lua toate măsurile de diminuare a surselor de poluare; se constată că distanțele față de clădirile învecinate nu vor crea disconfort pe perioada execuției și amenajării centrului comercial. Măsuripropuse pentru diminuarea disconfortului pe timpul șantierului:

- nu se va depăși programul de lucru avizat de către Primăria Municipiului Zalău;

- în etapa de construcție ce presupune săparea până la cota de fundare, se va stropi cu apă cu regularitate pentru diminuarea pulberilor (praf) rezultate în urma excavației, a traficului intern;

- se protejează cu panouri opace cu rolul fonoabsorbant limita organizării de șantier, dacă este cazul;

Se consideră ca după execuția clădirii propuse, disconfortul față de zonele învecinate nu va mai exista, va fi o zonă placuta ambiental.

* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

 d2) natura impactului: -;

 d3) natura transfrontalieră a impactului: - nu este cazul;

d4) intensitatea şi complexitatea impactului: - impact redus pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.;

d7) cumularea impactului cu impactul altor proiecte existente şi/sau aprobate: se va respecta în totalitate Acordul de mediu nr. 4 din 10.12.2018, eliberat de APM Sălaj;

**h)** posibilitatea de reducere efectivă a impactului: respectarea legislației în vigoare și condițiile din respectiva Decizie etapei de încadrare.

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor..
* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. SJ – 10 din 28.02.2019,*** eliberat de A.N. Apele Române, Administrația Bazinală de Apă Someș - Tisa Sistemul de Gospodărire a Apelor Sălaj:
* începerea execuției se va anunța cu 10 zile înainte la Sistemul de Gospodărire a Apelor Sălaj;
* dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de G.A., titularul de investiție va solicita Aviz de gospodărire a a pelor modificator, conform ordinului MMGA nr. 15/2006;
* pe parcursul execuției lucrărilor se vor lua toate măsurile care se impun pentru evitarea poluării apleor, pentru protecția factorilor de mediu, a zonelor apropiate, luându-se după caz măsuri de prevenireși combatere a poluărilor accidentale;
* recepția lucrărilor se va face în prezența delegatului SGA Sălaj;
* la punerea în funcțiune a lucrărilor avizate beneficiarul va solicita și va obține Autorizația de GA, conform prevederilor Legii Apelor nr. 107/1996 cu modificările și completările ulterioare;

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György